Sinte Rolande

Sinte Rolande u pus spepieuzmint, Sinte Rolande di Djerpene, c' est ene sinte fiesteye e l' Walonreye.

 Vicåreye 
Elle åreut vnou å monde a Mårciene. C' esteut l' feye d' on signeur. Ele vikéve rilidjeuzmint et vleut dmorer etire. Mins si pa el voleut maryî avou on prince.

Ele schiwta evoye par nute, po waitî di rdjonde ene kiminålté rlidjeuse a Cologne. Mins ele si dva arester a Viyé-Potreye, la k' elle fourit ascoyeye d' on ptit dmanant, leye et ses sierveus, inte di sint Odjî. Elle î mora l' an 774.

Les djins d' Djerpene l' eterît a droete di leu-z eglijhe. Tot l' payis vina priyî so s' tombe.

Ele fourit canonijheye l' an 1103. Adon, li prince-eveke Otbiet el fijha disterer et mete ses oxhmints dins on sårcô.Live Colignon so les sints fiestis el Walonreye, p. 522-523

 Siervaedje 
Si sårcô, ki date di 1599 est wårdé e l' eglijhe di Djerpene.

Elle est fiesteye li 14 di may.

Al Pintcosse, on l' sieve e-n ene nouzome porcession, li perlinaedje Sinte-Rolande, ki c' est ene des pus rlomêyès måtches di l' Eter-Sambe-et-Mouze.

 Dins les belès-letes e walon 
Gn a on powinme sor leye, da Jean Fauconnier, ene miete fotant, dins l' live Sifes, taburîs et hoûlåds.
<blockquote><poem>Droci vikéve ene feye k' on loméve Rolande
Elle a divnou sinte sins k' on seuxhe trop pocwè :
Peter evoye po on djonnea ki vos porshût,
Ci sreut assez po-z awè ene corone ey ene posteure di croye ?p. 54; li tecse aveut ddja parexhou dins l' Bourdon l° 647.</poem></blockquote>

 Sourdants 

Categoreye:Sints fiestis el Walonreye